Կուսակցության որակից էլ է շատ բան կախված: Մեր դեպքում դա վերջին ընտրություններում հաղթած ՀՀԿ-ն է, որ խոստացել է ապագա վարչապետի թեկնածության հարց քննարկել իր ներսում: Թող մեզ ներեն ՀՀԿ-ականները, բայց այսօր դժվար է հավատալ այդ կուսակցության ներսում որեւէ քննարկման, որովհետեւ ամուր նստած է այն պատկերացումը, որ ՀՀԿ-ն նման է հավասար եւ խնամքով խուզված «գազոնի», որտեղ քննարկումներն սկսվում եւ ավարտվում են նախագահի խոսքով: Ուստի կառաջարկեի մինչեւ ապրիլ ՀՀԿ ներքին քննարկումներին զուգահեռ նաեւ ժողովրդական քննարկում, ինչու ոչ՝ նաեւ քվեարկություն անցկացնել ապագա վարչապետի 2 կամ 3 թեկնածուների միջեւ: Կարծում եմ` ՀՀԿ-ականները դրանով մեծապես նպաստած կլինեն ոչ միայն մեր երկրում դեմոկրատիայի ամրապնդմանը, այլեւ հավանական թեկնածուների, մեղմ ասած, տվայտանքներին վերջ տալուն: Իսկ թեկնածուները քիչ չեն. Սերժ Սարգսյանը դեռ չի խոսում, Կարեն Կարապետյանը մելանխոլիկ հարցազրույց է տալիս «Մեդիամաքսին», Վիգեն Սարգսյանը, բանակը մոռացած, ուսանողների հետեւից է ընկել…